b"\n_START_ARTICLE_\nCarrer dels Alemanys\n_START_SECTION_\nDescripci\xc3\xb3\n_START_PARAGRAPH_\nNeix al carrer Bellmirall i puja tortuosament, passant pel trencant a la pla\xc3\xa7a de Sant Dom\xc3\xa8nec fins a la caserna dels Alemanys, fent un colze per decantar-se al portal de Sant Crist\xc3\xb2fol i Torre Gironella. Podem dividir-lo en dos parts: la m\xc3\xa9s baixa i propera al carrer Bellmirall (planer), amb cases de planta baixa i quatre pisos de pedra semi treballada o pedruscall arrebossat i restes de finestrals g\xc3\xb2tics triforis trilobulats (alguns resten tapiats). La segona part pertany a les escales per tal de guanyar el desnivell, de tipologia iguals i elements gotitzants. Destaquem les cases n\xc3\xbamero 6, amb porta de modillons i restes d'arcs de punt rod\xc3\xb3; n\xc3\xbamero 8 Can Boada o Formiga; n\xc3\xbamero 12, amb llinda planera amb inscripcions i les del n\xc3\xbamero 18 i 20 (porta semi dovellada). La n\xc3\xbamero 16, tamb\xc3\xa9, disposa d'una finestra gotitzant tapiada. La primera part t\xc3\xa9 habitatges a banda i banda. La segona, nom\xc3\xa9s s'hi aixequen al costat dret, puix que a l'esquerre s'erig\xc3\xad el convent de les Josefines.\n_START_SECTION_\nHist\xc3\xb2ria\n_START_PARAGRAPH_\n\xc3\x89s una de les vies m\xc3\xa9s antiga de la ciutat. Les primeres not\xc3\xadcies s\xc3\xb3n del XIII, per\xc3\xb2 va arran de les muralles de les \xc3\x80ligues i podria esser m\xc3\xa9s antic. El 1690 es situ\xc3\xa0 al capdamunt del carrer una caserna d'alemanys, i que posteriorment li don\xc3\xa0 el nom. Totes les cases han estat habitatges per nobles o eclesi\xc3\xa0stics, el que li ha deixat el nom del carrer del capellans"